दादाभाई ने 1852 में भारतीय राजनीती में कदम रखा. इन्होने दृढ़ता से 1853 में ईस्ट इंडिया कंपनी के लीज नवीकरण का विरोध किया था. इस संबंध में दादाभाई ने ब्रिटिश सरकार को याचिकाएं भी भेजी थी. लेकिन ब्रिटिश सरकार ने उनकी इस बात को नजरंदाज करते हुए, लीज को रिन्यू कर दिया था. दादाभाई नौरोजी का मानना था कि भारत में ब्रिटिश शासन, भारतीय लोगों की अज्ञानता की वजह से था. दादाभाई ने वयस्कों की शिक्षा के लिए ‘ज्ञान प्रसारक मंडली’ की स्थापना की थी. भारत की परेशानी बताने के लिए दादाभाई ने राज्यपालों और वायसराय को अनेकों याचिकाएं लिखी. अंत में उन्होंने महसूस किया कि ब्रिटिश लोगों और ब्रिटिश संसद को भारत एवं भारतीयों की दुर्दशा के बारे में अच्छे से पता होना चाहिए. 1855 में 30 साल की उम्र में वे इंग्लैंड के लिए रवाना हो गए.